**Хімія 8 клас**

**Тэма**: Будова электронных абалонак атамаў элементаў першых трох перыядаў. Фізічны сэнс нумара перыяда і нумара групы.

**Мэта:** устанаўленне прычыны перыядычнасці ў змяненні ўласцівасцей атамаў элементаў

**Эпіграф:** “Адшукай усяму пачатак і ты многае зразумееш” (Казьма Пруткоў)

**Ход урока**

1. Арганізацыйны момант
2. Праверка дамашняга задання

А) франтальная гутарка па пытаннях § 32 (1-5)

Б) работа па табліцы (прыём “Муха”. Муха рухаецца па табліцы, вучні сочаць, даюць азначэнне таго паняцця, якое знаходзіцца ў квадраце, дзе спынілася “муха”)

|  |  |  |
| --- | --- | --- |
| пратон | група | ізатоп |
| электрон | перыяд | нуклід |
| нейтрон | арбіталь | электроннае воблака |

1. Актуалізацыя ведаў і уменняў навучэнцаў

Прыём “А ты хто?” (вучні называюць сябе тым элементам, парадкавы нумар якога супадае з нумарам прозвішча ў класным журнале, указваюць зарад ядра, лік пратонаў і электронаў).

4. Мэтаматывацыйны этап

Пытанне вучням “Як вы думаеце, якім чынам усе электроны размяшчаюцца вакол ядра?” (вучні выказваюць меркаванні, прапаноўваецца змадэліраваць на дошцы пры дапамозе магнітаў (намаляваны круг, вакол якога размяшчаюцца магніты-электроны).

5. Знаёмства з тэмай, эпіграфам да ўрока ( настаўнік называе, задае пытанні, дапамагае навучэнцам правільна сфармуляваць мэту ўрока).

6. Вывучэнне новай тэмы

А) самастойне вывучэнне тэкста §33 (работа ў групах, (выкарыстоўваецца прыём “інсерт”- чытанне тэксту з паметкамі: “+” - ведаю; “-“ - не ведаю; “!” - цікава; “?” - не зразумеў).

Работа з улікам паметак, якія зрабілі вучні, пытанняў, якія ўзніклі, тлумачэнне.

Б) Паняційная майстэрня (работа з паняццем “электронны слой”), прыём “Словы, якія знікаюць”. Азначэнне запісваецца на дошцы, навучэнцы прагаворваюць яго, настаўнік паступова сцірае ключавыя словы з дошкі, дзеці прагаворваюць азначэнне. Калі ўсе словы “ знікаюць” , вучні па памяці запісваюць азначэнне ў сшытак.

В) Работа па малюнках 57,58 падручніка.

Г) Складанне электронных схем К, О,Si.

Д) Вызначэнне элементаў па схемах 2е- 8е- 3е-, 2е- 8е- 7е-, 2е- 5е.

Е) Складанне 5 электронных схем элементаў І-ІІІ перыядаў (індывідуальная работа на выбар вучняў).

Е) Фізічны сэнс нумару перыяду і нумару А-групы (работа з падручнікам у групах, адказы, абмеркаванне, запіс у сшытку).

Ж) Фізічны сэнс перыядычнага закону(тлумачэнне, запіс у сшытку).

7. Замацаванне ведаў.

А) Работа ў парах (даць азначэнне паняццям “электронны слой”, “валентныя электроны”, растлумачыць фізічны сэнс нумара А-групы і нумара перыяду элемента, выканаць пр. № 4, 8 § 33.

Б) Гульня “Чыё гэта?” ( на дошцы развешаны таблічкі з электроннымі схемамі, настаўнік знімае і дае заданне вучню, правільны адказ на адваротным баку. Потым гэты вучань бярэ таблічку з дошкі і пытаецца ў іншага вучня ланцужка).

Тэст

1. Сукупнасць электронаў з блізкім значэннем энергіі гэта:

а) арбіталь б) перыяд в) эл. слой

2. На першым электронным слаі максімальна можа размяшчацца:

А) 5е- Б) 2е- В) 8 е-

3. Элементыты V А-групы на знешнім электронным слаі змяшчаюць:

А) 5е- Б) 2е- В) 8 е-

4. У атамаў Mg, P, S –колькасць электронных слаёў:

А) 5 б) 3 В)2

5. Электронная схема запісу атама S адпавядае :

А) 6е- 8е- 2е- Б) 2е- 6е- 8е- В) 2е- 8е- 6е-

6. У атама азоту колькасць валентных электронаў адпавядае ліку:

А) 5 Б) 3 В) 2

7. У элементаў VII А -групы на знешнім электронным слаі знаходзіцца :

А) 5е Б) 2е В) 8 е

8. Рэфлексія.

9. Вынік урока.

Д/з. § 33, заданні 5,9

ГУО “Стародворецкий учебно-педагогический

комплекс ясли-сад-базовая школа”,

учитель химии и биологии

Утепергенова Зоя Станиславовна